Nov
Koolide ja ettevõtete koostööseminar veebis
11/25/20 01:00 Üle Eesti; Zoom
Kuidas teha nii, et Eestis oleks rohkem ettevõtlikke noori, kes ühe võimalusena näeksid end ettevõtjatena? Kuidas vältida tulevikus kvalifitseeritud tööjõu probleemi, mis juba täna paljusid ettevõtteid kimbutab? Kuidas teha ettevõtet ja selle tegevusvaldkonda noorte jaoks atraktiivsemaks? Kuidas siduda teooriat praktikaga, muuta haridus päriselulisemaks ning aidata noortel leida oma tee? Koolide ja ettevõtete koostöö võib nendele küsimustele lahendusi pakkuda.
Osale koolide ja ettevõtete koostöö veebiseminaril 25. novembril kell 13.00-16.15!
Veebiseminar toimub kahes osas. Esimeses osas kuuleb inspireerivaid kogemuslugusid ning teises osas toimub praktiline töötuba. Seminari päevakava info tulekul.
Seminaril saad teada:
• Kuidas tehakse Eesti koolides koostööd ettevõtetega, et noortele kooliharidust päriselulisemaks muuta ja töömaailma tutvustada
• Millised on ettevõtete võimalused noorte seas silma paista?
• Kuidas motiveerida noori õppima ja toetada neid elukutsevalikul võimalikult varakult?
• Kuidas tehakse Eesti koolides koostööd ettevõtetega, et noortele praktilisel moel töömaailma ja ettevõtlust tutvustada?
• Millised on ettevõtete ja koolide kogemused koostööst ning mis kasu see neile toonud on?
• Milliseid uusi võimalusi virtuaalne maailm koolide ja ettevõtete koostööks tekitab?
PÄEVAKAVA
13.00 Seminari avasõnad; Moderaator Indrek Maripuu
13.10 Inspireerivad näited koolide ja ettevõtete koostööst
- STEM-ainevaldkonnad põnevaks koostöös ettevõttega
Mare Räis, Järveküla Kool
- Matemaatika tunnid ettevõttes
MTÜ Töösõppe ühing, Kadi Roosipuu
- Börsihaist investoriks ehk kuidas juba koolipingis investeerimist õpetada?
Sander Pikkel, LHV Pank
- Tallinna noorte ideed maapiirkonna ettevõtluse arendamiseks
Tiina Saar, Tallinna 32. Keskkool
14.30 Küsimused ja vastused praktikult praktikule
Võimalus esitada küsimusi häid koostöönäiteid ning kogemusi jaganud koolidele ja ettevõtetele.
14.45 Sirutuspaus
15.00 Töötuba gruppides
Milliseid uusi võimalusi virtuaalne maailm koolide ja ettevõtete koostööks tekitab?
15.45 Kokkuvõtted
Ülevaade grupitööde tulemustest.
16.15 Seminari lõpp
Osalemine on TASUTA, vajalik eelregistreerimine! Registreeri kohe, et kindlustada endale koht seminaril!
Seminari modereerib ja praktilist töötuba viib läbi Indrek Maripuu. Indrek on koolitaja ja konsultandina töötanud alates 2001 aastast. Ta on viimase kümne aasta jooksul nõustanud enam kui 100 ettevõtte võtmeisikuid, teinud koostööd mitmete koolide ja noorsootöö organisatsioonidega. Indreku peamiseks fookuseks on mõttemustrite murdmine ehk nutikus ja teistmoodi mõtlemine.
Seminar toimub Eesti Kaubandus-Tööstuskoja, Eesti Teadusagentuuri ja ettevõtlusõppe programmi Edu ja Tegu koostöös.
LISAINFO: Liisi Haas email@example.com